ตุ๋นลงทุนทองคำนอกตลาด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

สอบสินค้ารายชื่อ41รายก่อนซื้อ ตลาดอนุพันธ์เตือนระวังโดนหลอก
โพสต์ทูเดย์ — TFEX ออกโรงเตือนผู้ลงทุนที่สนใจซื้อขายสัญญาล่วงหน้า ให้ตรวจสอบรายชื่อโบรกเกอร์ สัญญาซื้อขายล่วงหน้า หลังพบการทำผิดซื้อขายทองคำนอกตลาด
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย) หรือ TFEX เปิดเผยถึงกรณีที่มีข่าวการจับกุมผู้กระทำความผิดในเรื่องการซื้อขายทองคำล่วงหน้าว่า ธุรกิจการซื้อขายสัญญาซื้อขายล่วงหน้า เป็นการดำเนินการภายใต้พระราชบัญญัติสัญญาซื้อขายล่วงหน้า พ.ศ. 2546 โดยบริษัทผู้ประกอบธุรกิจนี้ทั้งตลาดอนุพันธ์และบริษัทหลักทรัพย์ที่เป็นโบรกเกอร์ จะต้องได้รับใบอนุญาตจากคณะกรรมการกำกับหลักทรัพย์และตลาดหลักทรัพย์ (ก.ล.ต.) นอกจากนี้เจ้าหน้าที่ผู้ติดต่อลงทุนของแต่ละบริษัท ยังต้องได้รับการขึ้นทะเบียนเป็นเจ้าหน้าที่ได้รับอนุญาตจาก ก.ล.ต.อีกด้วย 
“ตลาดอนุพันธ์มีการตรวจสอบและกำกับดูแลในเรื่องขั้นตอนและวิธีการทำงานของบริษัทหลักทรัพย์ที่เป็นสมาชิกอย่างสม่ำเสมอ รวมทั้งบริษัทสมาชิกดังกล่าวต้องมีฐานะทางการเงินที่มั่นคงแข็งแรง” นางเกศรา กล่าว
ปัจจุบันสินค้าที่ได้รับอนุญาตให้มีการซื้อขายในตลาดอนุพันธ์มีทั้งสิ้น 5 ประเภท ได้แก่ สัญญาซื้อขายล่วงหน้าของดัชนี SET50 (SET50 Index Futures) สัญญาออปชันของดัชนี SET50 (SET50 Index Options) สัญญาซื้อขายล่วงหน้าของหุ้น (Single Stock Futures) สัญญาซื้อขายล่วงหน้าของอัตราดอกเบี้ย (Interest Rate Futures) และสัญญาซื้อขายล่วงหน้าที่อ้างอิงราคาทองคำ (Gold Futures) 
นางเกศรา ยอมรับว่า สัญญาซื้อขาย SET50 Index Futures ตั้งแต่ต้นปีจนถึงสิ้นเดือน พ.ย. เฉลี่ยอยู่ที่ 10,260 สัญญาต่อวัน ถือว่าแผ่วลงจากปีก่อนเฉลี่ยอยู่ที่ 10,381 สัญญาต่อวัน 
ทั้งนี้ ในช่วงเดือน เม.ย.พ.ค. 2553 สัญญาซื้อขายค่อนข้างสูง ขึ้นไปแตะระดับ 1.31.4 หมื่นสัญญาต่อวัน เนื่องจากเมื่อมีความไม่แน่นอนของสถานการณ์การเมือง ได้ส่งผลให้ผู้ลงทุนเกิดความตกใจและได้เข้ามาลงทุนในตลาดฟิวเจอร์ส แต่พอเข้าช่วงเดือน มิ.ย.เป็นต้นมา ดัชนีหุ้นมีทิศทางปรับตัวเพิ่มขึ้นอย่างมั่นคง แม้ว่าระหว่างทางอาจมีการปรับฐานบ้างก็ตามที ทำให้ผู้ลงทุนย้ายจากการลงทุนในตลาดฟิวเจอร์สเพื่อมาลงทุนในหุ้นแทน 
อย่างไรก็ตาม โดยรวมของทุกสัญญาซื้อขายในตลาดอนุพันธ์ตั้งแต่ต้นปีจนถึงปัจจุบัน เฉลี่ยอยู่ที่ 18,403 สัญญาต่อวัน เพิ่มขึ้นเมื่อเทียบกับปีก่อนหน้าอยู่ที่ 12,771 สัญญาต่อวัน ที่เพิ่มขึ้นมากสาเหตุหลักมาจากสัญญาซื้อขายทองคำล่วงหน้า (โกลด์ฟิวเจอร์ส) โดยมีสัญญาซื้อขายเฉลี่ย 3,909 สัญญาต่อวัน จาก 1,397 สัญญาต่อวัน ในปีที่ผ่านมา
ขณะที่ราคาทองคำในตลาดโลกเมื่อวันที่ 7 ธ.ค. กลับขึ้นมาใกล้ระดับ 1,425 เหรียญสหรัฐต่อออนซ์ 
ส่วนโกลด์ฟิวเจอร์สสัญญาสิ้นสุดอายุเดือน ธ.ค 2553 (GFZ10) ปิดที่ระดับ 20,250 บาท ปริมาณการซื้อขาย 2,139 สัญญา
สัญญาสิ้นสุดอายุเดือนก.พ. 2554 (GFG11) ปิดที่ระดับ 20,300 บาท ปริมาณการซื้อขาย 2,245 สัญญา 
สัญญาสิ้นสุดอายุเดือน เม.ย. 2554 (GFJ11) ปิดที่ระดับ 20,350 บาท ปริมาณการซื้อขาย 458 สัญญา 
สัญญาสิ้นสุดอายุเดือน ธ.ค. 2553 ขนาด 10 บาท (GF10Z10) ปิดที่ระดับ 20,230 ปริมาณการซื้อขาย 1,343 สัญญา
สัญญาสิ้นสุดอายุเดือน ก.พ. 2554 ขนาด 10 บาท (GF10G11) ปิดที่ระดับ 20,310 ปริมาณการซื้อขาย 1,493 สัญญา
สัญญาสิ้นสุดอายุเดือน เม.ย. 2554 ขนาด 10 บาท (GF10J11) ปิดที่ระดับ 20,340 ปริมาณการซื้อขาย 330 สัญญาปริมาณการซื้อขายรวมทั้งตลาด 8,008 สัญญา